Številka: 0237-1/2022/

Datum: 08. 12. 2022

V skladu z 52. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljnjem besedilu: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljnjem besedilu: Uredba) Ministrstvo za zunanje zadeve (v nadaljevanju: MZZ) objavlja

**NAMERO O SKLENITVI NEPOSREDNE POGODBE ZA PRODAJO VOZIL**

Predmet razpolaganja s stvarnim premoženjem države sta naslednji vozili:

| vrsta osebnega vozila | **Audi A6 2.4** |
| --- | --- |
| letnik | 2008 |
| datum prve registracije | 8/2008 |
| prevoženi km na dan 30.5.2022 | 207.000 km |
| Ident. št. - VIN | WAUZZZ4F68N170049 |
| Inventarna številka | 1811007467 |
| motor | BDW (tip), 130 Kw (moč), 2393 ccm (prostornina) |
| barva vozila | E9D |
| Klima | Da |
| Vrsta goriva | Bencin |

| vrsta osebnega vozila | **Renault Kangoo 1.2** |
| --- | --- |
| letnik | 2007 |
| datum prve registracije | 9/2007 |
| prevoženi km na dan 30.5.2022 | 130.000 |
| Ident. št. - VIN | VF1KCEDEF38225161 |
| Inventarna številka | 1811006960 |
| motor | D4F F7 |
| barva vozila | S0M |
| Klima | Da |
| Vrsta goriva | Bencin |

Vozili se prodajata po načelu "videno – kupljeno". Na vozilih ne obstaja predkupna pravica ali druge omejitve v zvezi s postopkom razpolaganja.

Interesenti, lahko pridobijo podrobnejše informacije o vozilih vsak delovni dan, na tel. št. 01/478 6150, e-naslov: [gp.mzz@gov.si](mailto:gp.mzz@gov.si). Ogled vozila je mogoč po predhodnem dogovoru (tel. št. 01/478 6150). Kontaktna oseba je Jure Ribnikar.

Način vložitve ponudb

Pisne ponudbe za vozila z vidno oznako "ODPRODAJA SLUŽBENEGA VOZILA" je potrebno predložiti na naslov: Republika Slovenija, Ministrstvo za zunanje zadeve, Prešernova 25 1000 Ljubljana. Pisne ponudbe z vidno oznako "ODPRODAJA SLUŽBENEGA VOZILA" se lahko pošljejo tudi po elektronski pošti na naslov gp.mzz@gov.si.

Ponudnik mora obvezno navesti na katero vozilo se ponudba nanaša, v primeru da se nanaša na obe vozili ustrezno označiti in navesti ceno ponudbe za vsako vozilo posebej.

Rok za oddajo ponudb je 20 dni od objave na spletni strani MZZ. Obravnavane bodo ponudbe, oddane priporočeno po pošti ali jih bo MZZ prejelo po elektronski naslov, najkasneje do 24. ure zadnjega dneva roka za oddajo ponudb.

V ponudbi mora ponudnik obvezno navesti svoje podatke (naziv, naslov), kontaktne podatke, ponudbeno ceno ter izjavo o vezanosti dane ponudbe vsaj 30 dni.

Sklenitev pogodbe

Vozili bosta prodani kupcem/kupcu, ki bo oz. bodo za vozilo/vozili ponudili najvišjo ceno. MZZ, bo skladno s četrtim odstavkom 52. člena ZSPDSLS-1 in 19. členom Uredbe, če bo zainteresiranih več oseb, z njimi opravilo pogajanja o ceni in drugih pogojih. MZZ bo z izbranim ponudnikom sklenilo neposredno prodajno pogodbo.

Kupec je dolžan celotno kupnino v enkratnem znesku, plačati v 8 dneh od podpisa pogodbe. Plačilo kupnine v navedenem roku je bistvena sestavina pogodbe. Vse stroške v zvezi s prodajo vozil plača kupec.

MZZ, bo prenos in izročitev vozil opravilo po plačilu celotne kupnine, kupec pa ga je dolžan prevzeti v 5 dneh od plačila celotne kupnine, na naslovu Ministrstva za zunanje zadeve, Grajska cesta 1, 1234 Mengeš.

MZZ ali pooblaščena oseba s soglasjem predstojnika lahko ustavita ta postopek do sklenitve pogodbe.

mag. Renata Cvelbar Bek

veleposlanica

v. d. GENERALNE SEKRETARKE

Datum objave: 12. 12. 2022

Datum izteka 20-dnevnega roka za oddajo ponudbe: 31. 12. 2022